CELEX: C2007/069/07
Language: fi
Date: 2007-03-24 00:00:00
Title: Asia C-2/07: Ennakkoratkaisupyyntö, jonka Cour de cassation (Belgia) on esittänyt 4.1.2007 — Paul Abraham ja Eugène Dehalleux ym. v. Région wallonne, Société de développement et de promotion de l'aéroport de Liège-Bierset SA, T.N.T. Express Worldwide (Euro Hub) SA, Société nationale des voies aériennes — Belgocontrol, État belge ja Cargo Airlines Ltd

24.3.2007   
            
            
               FI
            
            
               Euroopan unionin virallinen lehti
            
            
               C 69/4
            
         Ennakkoratkaisupyyntö, jonka Cour de cassation (Belgia) on esittänyt 4.1.2007 — Paul Abraham ja Eugène Dehalleux ym. v. Région wallonne, Société de développement et de promotion de l'aéroport de Liège-Bierset SA, T.N.T. Express Worldwide (Euro Hub) SA, Société nationale des voies aériennes — Belgocontrol, État belge ja Cargo Airlines Ltd
   (Asia C-2/07)
   (2007/C 69/07)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour de cassation
   Pääasian asianosaiset
   
      Kantajat: Paul Abraham ja Eugène Dehalleux ym.
   
      Vastaajat: Région wallonne, Société de développement et de promotion de l'aéroport de Liège-Bierset SA, T.N.T. Express Worldwide (Euro Hub) SA, Société nationale des voies aériennes — Belgocontrol, État belge ja Cargo Airlines Ltd
   Ennakkoratkaisukysymykset
   
               ”1.
            
            
               Kun viranomaisia ja yksityisyritystä sitova sopimus on allekirjoitettu siinä tarkoituksessa, että tämä yritys aloittaa toiminnan lentoasemalla, jonka kiitotie on yli 2 100 metriä pitkä; kun sopimuksessa on täsmällinen kuvaus infrastruktuuritöistä, joiden yhteydessä kiitotietä muutetaan ilman, että sitä pidennetään, ja rakennetaan lennonjohtotorni, jotta laajarunkoiset lentokoneet voisivat liikennöidä ympäri vuorokauden vuoden jokaisena päivänä, ja kun sopimuksen mukaan aloitetaan sekä yö- että päivälennot tämän yrityksen aloitettua lentoasemalla toimintansa, onko tällainen sopimus tiettyjen julkisten ja yksityisten hankkeiden ympäristövaikutusten arvioinnista 27.6.1985 annetussa neuvoston direktiivissä 85/337/ETY (1), sellaisena kuin sitä sovellettiin ennen siihen 3.3.1997 annetulla neuvoston direktiivillä 97/11/ETY (2) tehtyjä muutoksia, tarkoitettu hanke?
            
         
               2.
            
            
               Vastaavatko olemassa olevan lentoaseman infrastruktuuriin kohdistuvat muutostyöt, joilla on tarkoitus mukauttaa tämä lentoasema suunniteltuun, yö- ja päivälentojen määrän kasvuun, ilman, että kiitotietä pidennetään, sellaisen hankkeen käsitettä, jonka ympäristövaikutukset on arvioitava 27.6.1985 annetun neuvoston direktiivin 85/337/ETY, sellaisena kuin sitä sovellettiin ennen siihen 3.3.1997 annetulla neuvoston direktiivillä 97/11/ETY tehtyjä muutoksia, 1, 2 ja 4 artiklassa tarkoitetulla tavalla?
            
         
               3.
            
            
               Koska direktiivin 85/337/ETY liitteissä ei suoraan mainita lentoaseman toiminnan suunniteltua lisäämistä, onko jäsenvaltion kuitenkin otettava huomioon tämä toiminnan lisääminen, kun se arvioi lentoaseman infrastruktuureihin kasvavan toiminnan mahdollistamiseksi tehtävien muutosten mahdollisia ympäristövaikutuksia?”
            
         
      (1)  EYVL L 175, s. 40.
   
      (2)  EYVL L 73, s. 5.